Ettepanek: Nõukogu määrus (EÜ, EURATOM), millega kohandatakse alates 1. juulist 2005 Euroopa ühenduste ametnike ja muude teenistujate pensioniskeemi osamaksete määra /* KOM/2005/0487 lõplik */





[pic] | EUROOPA ÜHENDUSTE KOMISJON | Brüssel 12.10.2005 KOM(2005) 487 lõplik Ettepanek: NÕUKOGU MÄÄRUS (EÜ, EURATOM), millega kohandatakse alates 1. juulist 2005 Euroopa ühenduste ametnike ja muude teenistujate pensioniskeemi osamaksete määra (komisjoni esitatud) SELETUSKIRI ETTEPANEKU TAUST | 110 | Ettepaneku põhjused ja eesmärgid Nõukogu peab igal aastal komisjoni ettepaneku põhjal otsustama pensioniskeemi osamaksete 1. juulist jõustuva kohandamise üle. | 120 | Üldine taust Personalieeskirjade artikli 83a lõike 4 kohaselt esitab komisjon igal aastal nõukogule viieaastase kindlustusmatemaatilise hindamise ajakohastatud versiooni vastavalt personalieeskirjade XII lisale. Personalieeskirjade XII lisa artikli 13 kohaselt esitas Eurostat iga-aastase aruande nimetatud hindamise kohta, milles määratakse kindlaks pensioniskeemi tasakaalu tagamiseks vajalik osamaksete määr. | 130 | Ettepanekus käsitletavas valdkonnas kehtivad õigusnormid Igal aastal esitatakse ettepanek, et kohandada pensioniskeemi osamaksete määra. | 141 | Kooskõla Euroopa Liidu muude põhimõtete ja eesmärkidega Ei kohaldata. | KONSULTEERIMINE HUVITATUD ISIKUTEGA JA MÕJU HINDAMINE | Konsulteerimine huvitatud isikutega | 211 | Konsultatsioonimeetodid, peamised sihtvaldkonnad ja vastajate üldiseloomustus Ettepaneku elementide üle konsulteeriti personali esindajatega vastavalt kehtivale korrale. | 212 | Vastuste kokkuvõte ja nende arvessevõtmine Ettepanekus võeti arvesse konsultatsioonides osalenud isikute arvamusi. | Ekspertarvamuste kogumine ja kasutamine | 229 | Välisekspertide arvamusi ei olnud vaja kasutada. | 230 | Mõju hindamine – Ettepaneku eesmärk on kohandada pensioniskeemi osamaksete määra vastavalt kehtivatele õigusnormidele. – Kehtivad õigusnormid ei jäta muid võimalusi. | ETTEPANEKU ÕIGUSLIK KÜLG | 305 | Kavandatud meetmete kokkuvõte Vastavalt personalieeskirjade XII lisale esitas Eurostat aruande pensioniskeemi kindlustusmatemaatilise hindamise kohta. Sellest hindamisest selgub, et pensioniskeemi kindlustusmatemaatilise tasakaalu tagamiseks vajalik osamakse määr on 10,3% põhipalgast. Vastavalt XII lisa artikli 2 lõikele 1 võib kohandamise tulemusena saadav määr olla eelmisel aastal kehtinud määrast suurem kuni ühe protsendipunkti võrra. Samas ei tohi alates 1. juulist 2005 kehtiv osamakse määr vastavalt sama artikli lõikele 2 olla suurem kui 10,25%. Seega teeb komisjon ettepaneku kehtestada alates 1. juulist 2005 osamakse kohandatud määr 10,25%. | 310 | Õiguslik alus Euroopa ühenduste ametnike personalieeskirjad, eelkõige artikkel 83a ja XII lisa. | 329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. | Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. | 331 | – Personalieeskirjade artikliga 83a nähakse ette nõukogu määrus. | 332 | – Ettepanekuga ei kaasne rahalist mõju kuludele. Mõju tuludele tuleneb otseselt personalieeskirjadega ettenähtud kohandamismeetodi rakendamisest. | Õigusakti valik | 341 | Kavandatud õigusakt: määrus. | 342 | Muud õigusaktid ei oleks asjakohased järgmistel põhjustel. – Personalieeskirjade artikliga 83a nähakse ette nõukogu määrus. | MÕJU EELARVELE | 401 | Pensioniskeemi osamaksete määra kohandamise mõju tuludele on üksikasjalikult kirjeldatud ettepanekule lisatud finantsselgituses. | - Ettepanek: NÕUKOGU MÄÄRUS (EÜ, EURATOM), millega kohandatakse alates 1. juulist 2005 Euroopa ühenduste ametnike ja muude teenistujate pensioniskeemi osamaksete määra EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa ühenduste ametnike personalieeskirju ning ühenduste muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68,[1] eriti personalieeskirjade artiklit 83a ja XII lisa, võttes arvesse komisjoni ettepanekut ning arvestades järgmist: (1) Vastavalt personalieeskirjade XII lisa artiklile 13 esitas Eurostat 1. septembril 2005. aasta pensioniskeemi kindlustusmatemaatilise hindamise aruande, milles ajakohastatakse nimetatud lisas osutatud näitajad. Sellest hindamisest selgub, et pensioniskeemi kindlustusmatemaatilise tasakaalu tagamiseks vajalik osamakse määr on 10,3% põhipalgast. (2) Samas ei tohi alates 1. juulist 2005 kehtiv osamakse määr vastavalt XII lisa artikli 2 lõikele 2 olla suurem kui 10,25%. (3) Seepärast tuleb Euroopa ühenduste ametnike ja muude teenistujate pensioniskeemi tasakaalu tagamiseks kohandada vajaliku osamakse määra lubatud maksimumini ehk 10,25%ni põhipalgast, ON VASTU VÕTNUD KÄESOLEVA MÄÄRUSE: Artikkel 1 Alates 1. juulist 2005 on personalieeskirjade artikli 83 lõikes 2 osutatud osamakse määr 10,25%. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS: Ettepanek, mis käsitleb määrust, millega kohandatakse alates 1. juulist 2005 Euroopa ühenduste ametnike ja muude teenistujate pensioniskeemi osamaksete määra 2. EELARVEREAD: Peatükk ja artikkel: 400 Ametnike ja muude teenistujate palkade suhtes kohaldatavad maksud 410 Töötajate sissemaksed pensioniskeemi Asjaomaseks aastaks eelarvestatud summa: 466,7 miljonit eurot 239,8 miljonit eurot 3. FINANTSMÕJU ( Ettepanekul finantsmõjud puuduvad X Ettepanekul puudub finantsmõju kuludele, küll aga on sellel järgmine mõju tuludele: miljonites eurodes (üks koht pärast koma) Eelarverida | Tulud[2] | 12-kuuline periood, alates 1.7.2005 | [n aasta=2005] | Artikkel 400 | Mõju omavahenditele | -2,6 | -1,3 | Artikkel 410 | Mõju omavahenditele | +12,4 | +6,2 | Olukord pärast meetme rakendamist | [n+1] | [n+2] | [n+3] | [n+4] | [n+5] | Artikkel 400 | -2,6 | -2,6 | -2,6 | -2,6 | -2,6 | Artikkel 410 | +12,4 | +12,4 | +12,4 | +12,4 | +12,4 | 4. PETTUSEVASTASED MEETMED 5. MUUD MÄRKUSED Arvutamisviis: Pensionimakse = Uus pensionimakse – Rakendamine jooksval aastalUus makse = Rakendamine x Uus määr / kehtiv määr Maksuvähenduse mõju = 21% pensionimakse suurenemisest [1] EÜT L 56, 4.3.1968, lk 1. Määrust on viimati muudetud määrusega (EÜ, Euratom) nr ..., ..., lk .... [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25% sissenõudmiskulude mahaarvamist.